04/07/2017 | Administración LocalMunicipal
Narón
Intervención
Edicto anuncio de cobranza padrón de contribuintes polas taxas de subministro de auga potable, rede de sumidoiros, recollida de refugallos sólidos urbanos, canon de auga, aluguer de contador do 2.º trimestre do ano 2017

EDICTO Anuncio de cobranza A Xunta de Goberno Local, en sesión ordinaria que tivo lugar o día 29 de xuño de 2017, adoptou entre outros, o acordo de aprobar o padrón de contribuíntes por auga, saneamento, canon de auga, aluguer de contador e lixo, correspondente ao 2.º trimestre do ano 2017, cos seguintes importes: Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Xunta de Goberno Local. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES, contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES, contados dende o día seguinte ao da notificación da devandita resolución. De non recaer resolución no PRAZO DUN MES, a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, do 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: O prazo de cobro, en período voluntario, será de dous meses, e comprenderá dende o 6 de xullo ata o 6 de setembro de 2017, ámbolos dous inclusive. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. A falta de pago no período voluntario suporá a esixencia do canon de auga directamente ao contribuinte pola vía de constrinximento pola Consellería competente en materia de Facenda da Xunta de Galicia. A repercusión do canon de auga poderá ser obxecto de reclamación económico- administrativa perante o órgano económico- administrativo da Comunidade Autónoma de Galicia, no prazo dun mes dende que se entenda producida a notificación. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, do 17 de decembro, Xeral Tributaria. Narón, 29 de xuño de 2017. O alcalde José Manuel Blanco Suárez